ПРОТОКОЛ № 05
от заседание на Комисия по дисциплинарните производства
на Висшия съдебен съвет,
проведено на 03 февруари  2015 г.

Днес, 03 февруари 2015 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

           ПРЕДСЕДАТЕЛ: ВАСИЛ ПЕТРОВ
                    ЧЛЕНОВЕ: СВЕТЛА ПЕТКОВА
                                         ГАЛЯ ГЕОРГИЕВА
                                                                         ЮЛИЯ КОВАЧЕВА
                                                                         МИЛКА ИТОВА

ОТСЪСТВАТ: Ясен Тодоров, Михаил Кожарев.

          	От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Информация за изпълнение на дейностите от компетентността на Комисия по дисциплинарните производства по Плана за действие за изпълнение на комуникационната политика на ВСС за периода 2014 г. – 2018 г., през второто полугодие на 2014 г.

2. Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.01.2015 г. – 31.01.2015 г.

3. Молба от „Денис Ер Груп“ ЕООД – гр. София относно писмо изх. № 94-00-644/12.01.2015 г. на Комисия по дисциплинарните производства. 

4. Утвърдени от министъра на финансите Структура на Националната програма за реформи за 2015 г. и График за изготвянето и приемането на Националната програма за реформи на Република България – актуализация за 2015 г., в изпълнение на стратегия „Европа 2020“.

5. Писмо от Офиса на европейската мрежа на съдебните съвети във връзка с предстояща среща на екипа по проекта на Европейската мрежа на съдебните съвети „Разработване на минимални съдебни стандарти V: дисциплинарни процедури“, която ще се проведе в периода 26-27 февруари 2015 г., в гр. Мадрид, Испания.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната допълнителна точка:

6. Молба от представляващия ВСС за запознаване с Доклада на Европейската комисия до Европейския парламент и Съвета относно напредъка на България по механизма за сътрудничество и проверка, Техническото приложение към Доклада и сравнителна таблица на препоръките по докладите на ЕК от 2014 г. и 2015 г., изготвени от експертите от Дирекция „Международна дейност“.

7. Обсъждане на въпроси, свързани с водене и поддържане на вътрешен регистър на наказателните производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател.

По дневния ред

1.ОТНОСНО:Информация за изпълнение на дейностите от компетентността на Комисия по дисциплинарните производства по Плана за действие за изпълнение на комуникационната политика на ВСС за периода 2014 г. – 2018 г., през второто полугодие на 2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1.  Одобрява изготвения проект на информация.
1.2. Информацията да се предостави на Комисия „Публична комуникация“ на ВСС.

2. ОТНОСНО: Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.01.2015 г. – 31.01.2015 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.01.2015 г. – 31.01.2015 г.

3.ОТНОСНО: Молба от „Денис Ер Груп“ ЕООД – гр. София относно писмо изх. № 94-00-644/12.01.2015 г. на Комисия по дисциплинарните производства. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. На основание чл. 124, ал. 1 от Административнопроцесуалния кодекс,  оставя без разглеждане молбата.

4.ОТНОСНО: Утвърдени от министъра на финансите Структура на Националната програма за реформи за 2015 г. и График за изготвянето и приемането на Националната програма за реформи на Република България – актуализация за 2015 г., в изпълнение на стратегия „Европа 2020“.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема за сведение Утвърдени от министъра на финансите Структура на Националната програма за реформи за 2015 г. и График за изготвянето и приемането на Националната програма за реформи на Република България – актуализация за 2015 г., в изпълнение на стратегия „Европа 2020“.

5.ОТНОСНО: Писмо от Офиса на европейската мрежа на съдебните съвети във връзка с предстояща среща на екипа по проекта на Европейската мрежа на съдебните съвети „Разработване на минимални съдебни стандарти V: дисциплинарни процедури“, която ще се проведе в периода 26-27 февруари 2015 г., в гр. Мадрид, Испания.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Определя Васил Петров - член на ВСС и председател на Комисия по дисциплинарните производства и Светла Петкова - член на ВСС и заместник-председател на Комисия по дисциплинарните производства, които да вземат участие в срещата на екипа по проекта на Европейската мрежа на съдебните съвети „Разработване на минимални съдебни стандарти V: дисциплинарни процедури“, която ще се проведе в периода 26-27 февруари 2015 г., в гр. Мадрид, Испания.

5.2. Предлага Александра Бръзицова – старши експерт „Конкурси на магистрати” в АВСС да вземе участие в срещата.
5.3. Решението да се изпрати на Комисия „Международна дейност“ на ВСС. 

6.ОТНОСНО: Молба от представляващия ВСС за запознаване с Доклада на Европейската комисия до Европейския парламент и Съвета относно напредъка на България по механизма за сътрудничество и проверка, Техническото приложение към Доклада и сравнителна таблица на препоръките по докладите на ЕК от 2014 г. и 2015 г., изготвени от експертите от Дирекция „Международна дейност“.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Предлага на Висшия съдебен съвет следните мерки за изпълнение на препоръки от доклада на Европейската комисия от 2015 г.:
- Анализиране и обобщаване на резултатите от прилагането на Правила за дисциплинарната дейност на Висшия съдебен съвет и при необходимост изготвяне на проект за изменение и допълнение на Глава шестнадесета от Закона за съдебната власт.
- Организиране на съвместен форум между ВСС, Инспектората към ВСС и Върховния административен съд, на който да се обсъдят въпроси, свързани с уеднаквяване на критериите за дисциплинарни нарушения и наказания.
 6.2. Изпраща предложението на дирекция „Международна дейност” в АВСС.

7.ОТНОСНО: Обсъждане на въпроси, свързани с водене и поддържане на вътрешен регистър на наказателните производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Възлага на дирекция „Дисциплинарна дейност” да изготви проект на нов образец на вътрешния регистър, който да предложи за обсъждане на следващо заседание на комисията.
7.2.  Препоръчва на главния секретар на ВСС да изпълни в най-кратък срок решението по д. т. 49.5.1 от протокол № 23/05.06.2014 г. на ВСС.

03.02.2015 г.		              
                                                                   ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: /П/
                                                                                                        ВАСИЛ ПЕТРОВ